Tolong jelaskan mengenai Tafsiran logo dari Sekolah Kebangsaan Air Jernih dalam bahasa melayu

Melambangkan sekolah sebagai sumber ilmu yang perlu ditagih oleh semua pelajar yang menuntut di sini.

Lambang semangat yang membara sebagai pelajar yang ingin berjaya dan menuntut ilmu dalam pelbagai bidang.

Peralatan sukan yang melambangkan perlunya menjaga kesihatan dan kecergasan diri bagi menjadi insan yang seimbang dan berketerampilan.

Ilmu ialah perkara yang paling utama bagi setiap manusia sebagai panduan hidup

Seseorang manusia hanya dapat dinilai melalui ilmu yang dikuasainya

Kebahagiaan, kesejahteraan dan kemuliaan hidup seseorang manusia bergantung pada tingginya ilmu seseorang itu.

Pendidikan Berkualiti Insan Terdidik Negara Sejahtera

Melestarikan Sistem Pendidikan Yang Berkualiti Untuk Membangunkan Potensi Individu Bagi Memenuhi Aspirasi Negara

Pada tahun 1927, sebuah sekolah baru didirikan oleh kerajaan di atas tanah Lot 3187. Bentuk bangunannya bertiang batu dua tingkat, bangunan kayu atap genting, tingkat atas berlantai serta berdinding papan dan tingkat bawahnya berlantaikan simen. Panjang bangunan ini 76 kaki dan lebarnya 29 kaki. Bangunannya dicat hitam. Seramai 65 orang pelajar dalam 5 buah kelas dimuatkan di bangunan ini. Bangunan ini sekarang telah diganti dengan bangunan baru.

Pada tahun 1970, sebuah bangunan satu tingkat mengandungi 3 buah bilik darjah telah didirikan bagi menampung bilangan murid yang bertambah. Seterusnya pada tahun 1988, sebuah lagi bangunan baru telah didirikan daripada peruntukan projek gotong-royong. Pembinaan daripada projek ini menyediakan dua buah bilik darjah dan sebuah bilik untuk pejabat Guru Besar. Sehingga kini di tanah Lot 3187, terdapat 3 bangunan sekolah, sebuah rumah guru, sebuah kantin dan sebuah padang bola sepak.